**Predstavitev kandidatov za nagrado Zlata čebela 2021:**

**Predlagatelj:** Karl Crailsheim, Avstrija

**Nominiranec:** COLOSS

**Projekt/aktivnost:** Preprečevanje izgub čebeljih kolonij

**Obrazložitev nominacije:** COLOSS je mednarodna neprofitna organizacija s sedežem v Švici, katere osnovni namen je vzpodbujanje globalnega blagostanja čebeljih družin. Združuje 1749 članov iz 104 držav in si prizadeva zaščititi medonosne čebele kot pomembne opraševalke rastlinja.

**Link:** [**www.coloss.org**](http://www.coloss.org)

**Predlagatelj:** Nadine Schuller, Avstrija

**Nominiranka:** Nadine Schuller

**Projekt/aktivnost:** Ambasadorstvo opraševalcev -Kolesarjenje za čebele

**Obrazložitev nominacije:** Mlada avstrijska ambasadorka čebelarstva, ki je postala prva mlada aktivistka in zagovornica vseh opraševalcev skozi kampanijo »Bike for Bees« obvešča javnost o pomembnosti opraševalcev. Projekt se je izvajal v 4 državah (Avstrija-Italija-Slovenija-Hrvaška), v okviru projekta je prekolesarila 1300 km in na poti vodila 10 delavnic za čebelarje in mlade.

**Link:** [**https://pollinatorambassadors.org/?page\_id=1207**](https://pollinatorambassadors.org/?page_id=1207)

**Predlagatelj:** Univerza Filipini, Filipini

**Nominiral:** Univerza Filipini- Los Banos program za čebele

**Projekt/aktivnost:** Multidisciplinarni študijski raziskovalni razvojni program

**Obrazložitev nominacije:** Program poteka že od leta 1989 in združuje biološko ter sociološko znanost ter praktični program. Program vključuje raziskovanje na področju opraševanja čebel, patologije, genetske raznovrstnosti, matematike, kemije, apiterapije, botanike in družbene ekonomije. Največji prispevek h kmetijstvu in gozdarstvu v okviru študija pa je nagradnja tehnike opraševanja rastlin, kjer na praktičnih primerih sodelujejo z lokalnimi kmeti in drugimi deležniki.

**Link:** [**https://uplb.edu.ph/**](https://uplb.edu.ph/)

**Predlagatelj:** Khatuna Shashurashvili, Gruzija

**Nominiral:** Khatuna Shashurashvili, Gruzija

**Projekt/aktivnost:** Promocija čebel in drugih opraševalcev 2021

**Obrazložitev nominacije:** Projekt predstavlja unikatne regijske aktivnosti za promocijo, ohranitev in spodbujenje gruzijske sive gorske kavkaške čebele za ohranje biodiverzitete v Gruziji. Gre za družinsko čebelarsko podjetje s 450 panji.

**Link: -**

**Predlagatelj:** Ministrstvo za zaščito okolja in kmetijstvo, Gruzija

**Nominiral:** Znanstveno-raziskovalni center za kmetijstvo, Gruzija

**Projekt/aktivnost:** Identifikacija gruzijske sive gorske kavkaške čebele in promocija vzgreje teh čebel v Gruziji

**Obrazložitev nominacije:** Gre za znanstveno-raziskovalni center znotraj kmetijskega ministrstva, ki izvaja program ukrepov na področju čebelarstva v Gruziji.

**Link:** [**https://srca.gov.ge/en/literature/meputkreoba**](https://srca.gov.ge/en/literature/meputkreoba)

**Predlagatelj:** Univerza Zagreb, Hrvaška

**Nominiral:** Ivana Tlak Gajger

**Projekt/aktivnost:** Prispevek k vzpostavitvi podiplomskega magistrskega študija varovanje zdravja čebel

**Obrazložitev nominacije:** Tlak Gajgerjeva je vodja nacionalnega referenčnega laboratorija za bolezni medonosnih čebel, predavateljica, raziskovalka in promotorka čebelarstva in čebel. Je avtorica številnih raziskav in znanstvenih člankov o apiterapiji kot novi vedi v humanem zdravstvu.

**Link:** [**https://www.vef.unizg.hr/en/studiranje/postgraduate-master-studies/honeybee-health-protection/**](https://www.vef.unizg.hr/en/studiranje/postgraduate-master-studies/honeybee-health-protection/)

**Predlagatelj:** Asadollah Alikhani, Iran

**Nominiranec:** Asadollah Alikhani

**Projekt/aktivnost:** Opuščanje antibiotikov in njihovo nadomeščanje z naravnimi sestavinami ter razvoj izobraževanja na tem področju

**Obrazložitev nominacije:** Antibiotiki, pesticidi in druge kemikalije vplivajo na zmanjševanje številčnosti čebeljih družin, poleg tega imajo zelo negativen vpliv na kvaliteto medu. Razvojni in raziskovalni projekt je uspešno nadomestil antibiotike z naravnimi sestavinami ter zmanjšal umrljivost medonosnih čebel. V ta namen je bil ustanovljen študijski program za čebelarjenje, ki širi pridobljena znanja.

**Link:** [**https://twitter.com/SLOinIRAN/status/1464505037451927553**](https://twitter.com/SLOinIRAN/status/1464505037451927553)

**Predlagatelj:** Hien T. Ngo, Kanada

**Nominiranec:** Lucas Alejandro Garibaldi, Argentina

**Projekt/aktivnost:** Znanstveno raziskavalni prispevek pri krepitvi zavedanja o pomenu in vlogi opraševanja za delovanje ekosistemov ter vpliva na človeško dobrobit

**Obrazložitev nominacije:** Mednarodno priznan znanstvenik in raziskovalec, ki s svojimi dosežki pomembno prispeva h krepitvi zavedanja o pomenu ter ohranitvi čebel in drugih opraševalcev na svetovni ravni. Hkrati pri svojem delu spodbuja biotsko raznovrstnost, zdrav način proizvodnje hrane in izboljšanje kakovosti življenja ljudi.

**Link:** [**https://lucasgaribaldi.wixsite.com/lucasgaribaldi**](https://lucasgaribaldi.wixsite.com/lucasgaribaldi)

**Predlagatelji:** prof. Jürgen Binder, Nemčija, Crailsheim Karl, Avstrija, Flemming Vejsnæs, Danska

**Nominiranec:** Lutz Eggert, Nemčija

**Projekt/aktivnost:** Weimar Pin-Test

**Obrazložitev nominacije:** Profesionalni vzreditelj čebel, specializiran za Buckfact čebelje matice, ki jih osemenjuje z instrumentalnimi multidroni in posamičnimi droni. Rezultat njegovega pionirskega dela na področju zdravstvenega varstva čebeljih matic je razvoj nove metode »t.i. Weinmar-Pin-testa«, ki skrbi za varstvo pred in za zatiranje varoj. Poučuje vzrejo čebel v živo in na daljavo (po spletu), tako začetnike kot profesionalne čebelarje.

**Link:** [**https://pin-test.com/**](https://pin-test.com/)

**Predlagatelj:** Silvia Viazankova, Slovaška

**Nominiranec:** Silvia Viazankova

**Projekt/aktivnost:** Živim svojo zgodbo

**Obrazložitev nominacije:** Čebelarka in mlada kmetica - podjetnica, ki v zvezi s svojim delom organizira različne tečaje, tudi za otroke v osnovnih šolah. Izdeluje in promovira okolju prijazne krpe iz čebeljega voska, ki nadomeščajo aluminijasto ali prozorno folijo za shranjevanje živil.

**Link:** [**https://www.facebook.com/people/Statok-pod-lipou/100057451518039/**](https://www.facebook.com/people/Statok-pod-lipou/100057451518039/)

**Predlagatelj:** Mihael Sok, Slovenija

**Nominiranec:** Mihael Sok

**Projekt/aktivnost:** Čebela se predstavi

**Obrazložitev nominacije:** Izdelava mini predmetov iz satovja. Satovje kot pridelek čebel in čebelarja postane nov kreativni izdelek, ki mu je kot naravnemu izdelku dana nova dodana vrednost (turistični spominek, podstavek, škatla, slika).

**Link: -**

**Predlagatelj:** Čebelarska zveza Slovenije, Slovenija

**Nominiranec:** Čebelarska zveza Slovenije

**Projekt/aktivnost:** Visokotehnološki, didaktično-promocijski pripomočki s področja čebelarstva in čebel (3D kranjica, čebelarjenje VR v VR čebeljnjaku »Spoznavam čebelarstvo« ter prevozni paviljon »Medena zgodba«)

**Obrazložitev nominacije:** Enotna izobraževalno-promocijska izkušnja za strokovno in splošno javnost iz Slovenije in tujine v ČZS centru, ki ga tvorijo 3D kranjica, čebelarjenje VR in paviljon Medena zgodba. Gre za lasten razvoj treh povezljivih, a hkrati ločenih didaktično-promocijskih pripomočkov, s katerimi vsakdo doživi čebelo in čebelarstvo v navidezni resničnosti s pomočjo sodobne elektronske tehnologije.

**Link:** [**https://www.czs.si/objave\_podrobno/11778**](https://www.czs.si/objave_podrobno/11778) **in** [**https://www.czs.si/objave\_podrobno/11455**](https://www.czs.si/objave_podrobno/11455)

**Predlagatelj:** mag. Milan Vajda

**Nominiranec:** Amalija Božnar

**Projekt/aktivnost:** Življenjsko delo

**Obrazložitev nominacije:** Kot mlada raziskovalka na Biotehnični fakulteti nadaljevala svojo strast do čebeljih izdelkov v lastnem podjetju. Je avtorica številnih člankov o čebeljih pridelkih, ki je s predavanjih v osemdesetih letih pustila pomemben pečat na pridelavo kakovostnih čebeljih pridelkov v Sloveniji.

**Link:** [**https://www.boznar.si/**](https://www.boznar.si/)

**Predlagatelj:** A1 Slovenija d.d.

**Nominiranec:** A1 Slovenija d.d.

**Projekt/aktivnost:** Kranjska čebela

**Obrazložitev nominacije:** Korporativni projekt družbene odgovornosti, ki osvešča o pomenu čebel in njihovi vlogi pri biotski raznovrstnosti. Posebno pozornost namenili urbanim čebelam, ki so jim pomagali z razdeljevanjem brezplačnih semen medovitih rastlin ter spodbujali svoje uporabnike k ozelenitvam v urbanem okolju. Sami so pridelali tudi lasten med, ki so ga uporabili za poslovna darila.

**Link:** [**https://www.si21.com/Gospodarstvo/Mednarodni\_natecaj\_Zlato\_pero/**](https://www.si21.com/Gospodarstvo/Mednarodni_natecaj_Zlato_pero/)

**Predlagatelj:** Društvo kmečkih žena Metlika z več župani (Metlika, Dolenjske toplice, Semič, Črnomelj), Čebelarsko društvo Vojnik, Društvo paraplegikov jugozahodne Štajerske, Čebelarsko društvo Slovenska Bistrica, Veleposlaništvo FR Brazilije in klub profesionalnih turističnih vodnikov Slovenije

**Nominiranec:** Andrej Sever

**Projekt/aktivnost:** Vključevanje ranljivih skupin v čebelarstvu in promocija Slovenije

**Obrazložitev nominacije:** Dolgoletni čebelar, katerega poslanstvo je enakovredna vključitev invalidov v čebelarstvo z različnimi pomagali in orodji. Je idejni oče invalidom prilagojenega točila za med. Njegovo delo ni poznano le v Sloveniji, temveč tudi širše – v Švici, ZDA ter na Češkem.

**Link:** [**https://www.lokalno.si/2019/02/19/214337/aktualno/DL\_Prostovoljec\_Andrej\_Sever\_\_\_Pri\_cebelarjenju\_ni\_omejitev/**](https://www.lokalno.si/2019/02/19/214337/aktualno/DL_Prostovoljec_Andrej_Sever___Pri_cebelarjenju_ni_omejitev/)

**Predlagatelj:** Pogon za prikupljanje i plasman medapčelara SPOS-a Naš Med d.o.o.

**Nominiranec:** Pogon za prikupljanje i plasman medapčelara SPOS-a Naš Med d.o.o.

**Projekt/aktivnost:** Naš med »Our honey«

**Obrazložitev nominacije:** Visokotehnološko podjetje SPOS-a Naš Med d.o.o., ustanovljeno s strani združenja lokalnih čebelarjev, ki skrbi za celovit tehnološki proces - od pridelave do predelave medu za trajnostno oskrbo medu in čebeljih proizvodov. Posebno pozornost namenja spletnemu trženju za učinkovitejšo prodajo lokalnih čebeljih proizvodov ter skrbi za kontinuirano osveščanje javnosti o pomembnosti ohranjanja čebel in drugih opraševalcev pri proizvodnji zdrave hrane.

**Link:** [**https://spos.info/**](https://spos.info/)

**Predlagatelji:** Agossou Logou

**Nominiranec:** OPAAS

**Projekt/aktivnost:** Postavitev čebeljnjaka –zasteklitev petih panjev za tri srednje šole v okviru prve obeležitve svetovnega dne čebel

**Obrazložitev nominacije:** Gre za praktični študijski program, preko katerega študentje spoznavajo ekonomske učinke in navade medonosnih čebel. Koncept api-laboratorija v steklenjaku tako zagotavlja neposredno izkušnjo, preko katere spoznavajo pomen in vlogo opraševalcev ter prednosti njihove zaščite.

**Link:** [**https://www.facebook.com/ONG-OPAS-TOGO-105894627525483**](https://www.facebook.com/ONG-OPAS-TOGO-105894627525483)